આજકાલ કરતા મે ઘણી સ્‍ત્રીઓના આંખના ઝોંકા ઉતાર્યા પણ તારી આંખના ઝોંકાની ઝેર આવું કાતિલ છે એ તો મને ખબર જ ન હતી. રેશમ બંધાયેલી હતી. નહિંતર તો એક પાટુ એને ઝીંકી દીધુ હોત. છતાપણ રેશમને કાળ ચડ્યો ભૈરવદા પર થૂંકી. ભૈરવદાએ ઇશારો કર્યો. ભીમલાએ સરજુના ગળે છરો મૂકયો. સરજૂ ચીસ પાડી ઉઠ્યો. રેશમ પણ ચીસ પાડી ઉઠી. ભૂવો હસ્‍યો. એણે રેશમની ઓઢણી ખેંચી કાઢી. પઢિયારો અવળું ફરી ગયા. સરજુ ચીસ પાડી ઉઠ્યોઃ ‘મા…‘ પણ ભીમલાની એક અવળા હાથની અડબોથે સરજુનું મગજ તમતમી ગયુ. અને ભૈરવદાએ રેશમનો કમખો ખેંચ્‍યો. બરાબર એ જ પળે ભડાકો થયો. અને ભીમલાની ચીસ નીકળી ગઇ. ભૈરવદા ચોંકયો. તેણે જોયું તો જયસિંહ તું ? પણ એટલીવારમાં જયસિંહ નીચે ઉતર્યા. પણ પઢિયારો સતર્ક થઇ ગયા. જયસિંહ નજીક આવ્‍યા એ ભેળી તો ચાર તલવાર એના માથા ઉપર તોળાઇ રહી હતી. એક જણે તલવારનો ઝાટકો મારી દીધો. જોઇ શું રહ્યા છો ? દેવા મંડો એને… ભૈરવદા ગર્જયો. અને ભીમલાએ સરજુના ગળે છરો ચાંપ્‍યો. રેશમ આ દ્રશ્‍ય જોઇએ ચીખી ઉઠીઃ જયસિંહ મારો સરજુ… જયસિંહે એ જ ઘડીએ ઓસ્‍ટ્રલીયન બનાવટની છ બોર વાળી પિસ્‍તોલ ઝખ્‍મી હાથે જ મોજામાંથી કાઢી અને ટ્રીગર દબવી દીધુ. ઘડીક વારમાં તો ઘમસાણ મચી ગયુ.